CELEX: 62004TJ0400
Language: sl
Date: 2011-09-20 00:00:00
Title: Sodba Splošnega sodišča (drugi senat) z dne 20. septembra 2011. # Arch Chemicals, Inc. in Arch Timber Protection Ltd (T-400/04), Rhodia UK Ltd (T-402/04), Sumitomo Chemical (UK) plc (T-403/04) in Troy Chemical Co. BV (T-404/04) proti Evropski komisiji. # Zdravstvena politika - Dajanje biocidnih pripravkov v promet - Določanje aktivnih snovi na trgu - Odločba o zavrnitvi spremembe nekaterih zakonskih določb - Tožba zaradi nedelovanja - Dolžnost ukrepanja - Ničnostna tožba - Neobstoj posamičnega zadevanja - Nedopustnost. # Združene zadeve T-400/04, T-402/04 do T-404/04.

Sodba Splošnega sodišča (drugi senat) z dne 20. septembra 2011 – Arch Chemicals in drugi proti Komisiji
      (Združene zadeve T-400/04 in od T-402/04 do T-404/04)
      „Zdravstvena politika – Dajanje biocidnih pripravkov v promet – Določanje aktivnih snovi na trgu – Odločba o zavrnitvi spremembe nekaterih zakonskih določb – Tožba zaradi nedelovanja – Dolžnost ukrepanja – Ničnostna tožba – Neobstoj posamičnega zadevanja – Nedopustnost“
      1.                     Tožba zaradi nedelovanja – Pristojnost sodišča Unije – Zahteva za odredbo, naslovljena na institucijo – Nedopustnost – Predlog
            za ugotovitev nezakonite opustitve – Dopustnost (člen 232, drugi odstavek, ES) (Glej točko 40.)
      2.                     Tožba zaradi nedelovanja – Obveznost Komisije, da ukrepa – Razumni rok za odgovor na poziv k ukrepanju – Nezakonitost določb
            prava Unije – Obveznost Komisije, da spremeni te določbe – Neobstoj – Obveznost, ki ne izhaja iz nobene določbe ali splošnega
            načela prava Unije (člena 211 ES in 232 ES) (Glej točke 57, 59, 60 in od 65 do 67.)
      3.                     Ničnostna tožba – Tožba zoper odločbo o zavrnitvi preklica ali spremembe prejšnjega akta – Dopustnost, ki se presoja glede
            na izpodbojnost zadevnega akta (člen 230 ES) (Glej točki 79 in 86.)
      Predmet 
      
         
               Prvič, predlog za ugotovitev nedelovanja Komisije, ker naj bi s tem, da ni spremenila nekaterih določb Uredbe Komisije (ES)
                  št. 1896/2000 z dne 7. septembra 2000 o prvi fazi programa iz člena 16(2) Direktive 98/8/ES Evropskega parlamenta in Sveta
                  o biocidnih pripravkih (UL, posebna izdaja v slovenščini, poglavje 3, zvezek 30, str. 266) in Uredbe Komisije (ES) št. 2032/2003
                  z dne 4. novembra 2003 o drugi fazi desetletnega delovnega programa iz člena 16(2) Direktive 98/8/ES in o spremembi Uredbe
                  (ES) št. 1896/2000 (UL, posebna izdaja v slovenščini, poglavje 3, zvezek 41, str. 92) ravnala nezakonito, in podredno predlog
                  za razglasitev ničnosti dopisa Komisije z dne 20. julija 2004, s katerim so bili zavrnjeni zahtevki tožečih strank, ter drugič,
                  odškodninski zahtevek za povračilo škode, ki naj bi tožečim strankam nastala zaradi opustitve ukrepanja Komisije, in podredno
                  odškodninski zahtevek za povračilo škode, nastale zaradi dopisa Komisije z dne 20. julija 2004.
               
            Izrek
      
         
                  1.
               
               
                  
               
               
                  	Tožbe se zavrnejo.
               
            
         
                  2.
               
               
                  
               
               
                  	Družbe Arch Chemicals, Inc., Arch Timber Protection Ltd, Rhodia UK Ltd, Sumitomo Chemical (UK) plc in Troy Chemical Co. BV
                     nosijo svoje stroške ter stroške, ki jih je priglasila Evropska komisija.